Reha

pisi|350px|Puust reha

Reha on tööriist, mida kasutatakse peamiselt heina, õlgede jms käsitsi riisumiseks või kaarutamiseks. Vanimad reha leiud Baltikumis pärinevad 10. sajandist pKr.

Eesti taludes olid reha osadeks pikk, otsast lõhestatud vars ja risti selle otsas olev kaha, kuhu olid kinnitatud rehapulgad (piid). Erikujulist puidust rehereha, millel olid pikemad ja harvemad pulgad, kasutati rehepeksul põhu puistamiseks. Pärast viljalõikust kasutati põldude riisumiseks ühe või kahe varrega paari meetri laiust järelveetavat kõrrereha. Rukkireha oli lühikese varrega ning see võimaldas rukki lõikamisel suurema koguse kõrte koomale tõmbamist nende paremaks niitmiseks.

Vaata ka
heinatööriistad
looreha
Koot ja Reha

 Viited 

Välislingid
Rehereha, foto EPM-is
Rukkireha, foto EPM-is

Kategooria:Viljakoristus
Kategooria:Heinategu
Kategooria:Tööriistad
Kategooria:Talu tööriistad